31998R1576
L 206/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1576/98 НА КОМИСИЯТА
от 22 юли 1998 година
относно допълнение на приложението към Регламент (ЕО) № 2400/96 относно вписването на някои означения в „Регистъра на защитените наименования за произход и защитените географски указания“, предвидено в Регламент (EИО) № 2081/92 на Съвета за защита на географските указания и наименованията за произход на селскостопанските и хранителни продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителни продукти (1), последно изменен с Регламент (EО) № 1068/97 на Комисията (2), и по-специално член 6, параграфи 3 и 4 от него,
като има предвид, че съгласно член 5 от Регламент (ЕИО) № 2081/92 Франция е изпратила до Комисията молба за регистрация на означение като географско указание;
като има предвид, че беше установено, съгласно член 6, параграф 1 от въпросния регламент, че молбата отговаря на всички изисквания, определени в него и, по-специално, че съдържа цялата информация, която се изисква в член 4;
като има предвид, че за означението, дадено в това приложение, не е направено възражение до Комисията съгласно член 7 от въпросния регламент след неговото публикуване в Официален вестник на Европейските общности (3);
като има предвид, че означението трябва, следователно, да бъде вписано в „Регистъра на защитените наименования за произход и защитените географски указания“ и, следователно, защитено в Общността като географско указание;
като има предвид, че настоящото приложение допълва приложението към Регламент (EО) № 2400/96 на Комисията (4), последно изменен с Регламент (EО) №1265/98 (5),
ПРИЕ НАСТОЯЩИЯ РЕГЛАМЕНТ:
Член 1
Означението в приложението към настоящия регламент се добавя в приложението към Регламент (EО) № 2400/96 и се вписва в „Регистъра на защитените наименования за произход и защитените географски указания“ в съответствие с член 6, параграф 3 от Регламент (ЕИО) № 2081/92 като защитено географско указание (ЗГУ).
Член 2
Настоящият регламент влиза в сила от деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 юли 1998 година.